કલ્પનાવિશ્વ દુનિયા સામે ખડું કર્યું હતું તેનો રતિભાર પણ અમલ અહીં થયો હોય તેવું ક્યાંય દેખાતું નહોતું. હા, વાસ્તવિકતા જરૂર ડોળા ફાડતી નજર સામે આવી હતી. એ વાસ્તવિકતા એટલે ‘ધોલેરા સર વેચાતું નથી’ તે. પહેલી વાર માનવામાં ન આવે તેવી આ હકીકતથી વાકેફ થવું હોય તો બગોદરાથી ધોલેરા શહેર અને ધોલેરા ‘સર’ આસપાસનાં ગામડાંમાં આંટો મારવો પડે. અહીં ઠેરઠેર આ વાસ્તવિકતા હારેલા યોદ્ધાની જેમ નિસાસા નાખતી પડી છે. શરત એટલી કે તમારામાં તેને પારખવાની દૃષ્ટિ હોવી જોઈએ. વાત ધોલેરા ‘સર’ની નિષ્ફળતાની કરવાની છે ત્યારે આ કહાનીમાં ઊંડા ઊતરતા પહેલાં તેની સામાન્ય સમજણ મેળવવી જરૂરી છે.